หนุ่มอุตรดิตถ์ซิ่งเก๋งหลับในพุ่งข้ามเลนชนต้นไม้ดับสยอง เมียสาหัส
ขอบคุณภาพ กู้ภัยข่าวภาพ,หนุ่มอุตรดิตถ์ซิ่งเก๋งเกิดหลับในพุ่งข้ามเลนชนต้นไม้ริม ถ.สายปลายราง-ศรีนคร ม.3 ต.นครเดิฐ อ.ศรีนคร จ.สุโขทัย อย่างแรงจนตัวเองดับคาที่ ส่วนแฟนสาวนั่งมาด้วยเจ็บสาหัส,เมื่อเวลา 03.30 น. วันที่ 9 ส.ค. พ.ต.ท.ชูชีพ โสฬส รอง ผกก.(สอบสวน) สภ.ศรีนคร รับแจ้งมีอุบัติเหตุรถเก๋งเสียหลักพุ่งชนต้นไม้ข้างทาง ริม ถ.สายปลายราง-ศรีนคร ม.3 ต.นครเดิฐ อ.ศรีนคร มีผู้เสียชีวิตและได้รับบาดเจ็บติดอยู่ในรถ จึงรายงาน พ.ต.อ.อนุวัฒน์ รักษ์เจริญ ผกก.ทราบ จากนั้นรุดไปตรวจสอบพร้อมแพทย์จาก รพ.ศรีนคร หน่วยกู้ภัยข่าวภาพ หน่วยกู้ภัยเทพนิมิตร และหน่วยกู้ภัยคอรุม จ.อุตรดิตถ์ พร้อมเครื่องมือตัดถ่าง ในที่เกิดเหตุ จนท.พบรถยนต์เก๋งโตโยต้าวีออส สีแดง ทะเบียน กน 7253 พิษณุโลก พุ่งชนต้นก้ามปูขนาดใหญ่ข้างทางด้านขวามือ สภาพหน้ารถพังยับเยิน ภายในรถเก๋งพบร่างของคนขับถูกอัดก๊อบปี้ติดอยู่กับพวงมาลัย เสียชีวิตคาที่ ส่วนหญิงสาวที่นั่งคู่มาด้วย ได้รับบาดเจ็บอัดติดอยู่ในรถ จนท.ต้องใช้เครื่องมือตัดถ่างช่วยนำร่างของผู้เสียชีวิตและผู้ได้รับบาดเจ็บออกมา ทราบชื่อผู้เสียชีวิตคือ นายอานนท์ อ่ำเมือง อายุ 36 ปี อยู่บ้านเลขที่ 1/3 ม.4 ต.ไผ่ล้อม อ.ลับแล จ.อุตรดิตถ์ ส่วนผู้ได้รับบาดเจ็บเป็นแฟนสาวของผู้ตาย ทราบชื่อคือ น.ส.นภาพร มาพัวะ อายุ 32 ปี อยู่บ้านเลขที่ 699/12 ถ.พิชัยสงคราม ต.ในเมือง อ.เมือง จ.พิษณุโลก สอบสวนเบื้องต้นทราบว่า ผู้ตายพร้อมแฟนสาวขับรถออกจากจ.อุตรดิตถ์ เพื่อไปทำธุระที่ จ.ตาก ถึงที่เกิดเหตุคาดว่าผู้ตายอาจหลับใน รถจึงเสียหลักพุ่งข้ามเลนไปชนต้นไม้ข้างทางอย่างจัง จนมีผู้เสียชีวิตและบาดเจ็บ ซึ่งจะได้ดำเนินการในส่วนที่เกี่ยวข้องต่อไป.
หนุ่มอุตรดิตถ์ซิ่งเก๋งเกิดหลับในพุ่งข้ามเลนชนต้นไม้ริม ถ.สายปลายราง-ศรีนคร ม.3 ต.นครเดิฐ อ.ศรีนคร จ.สุโขทัย อย่างแรงจนตัวเองดับคาที่ ส่วนแฟนสาวนั่งมาด้วยเจ็บสาหัส
เก๋งชนต้นไม้,ข้ามเลนชนต้มไม้,ถ.สายปลายราง-ศรีนคร,อานนท์ อ่ำเมือง,สุโขทัย,ข่าวทั่วไป